Antonius Galland
Antonius Galland (natus die 4 Aprilis 1646; mortuus die 17 Februarii 1715) fuit orientalista Francicus et interpres textuum Arabicorum. Propter versionem libri noctium Arabicarum praeclarus est: ille enim primus omnium has fabulas in linguam Europaeam convertere laboravit. Constantinopoli cum marchione de Nointel, legatus Francicus, annis 1672-1673 degit (ephemeridem his annis scriptam recentius edidit Carolus Schefer) iterque in Cyclades et in orientem cum eodem annis 1673-1675 fecit. Anno 1678 rursus Siciliam, Cretam et Smyrnam petivit. De quo itinere commentarium, usque eo ineditum, anno 2000 divulgavit Fridericus Bauden.